Diari Oficial de la Generalitat Valenciana


Sumari del DOGV 6962, del 11-02-2013 (2013/1140)

Subhasta d'un bé immoble a Xàbia.
---------------------------------

### Dades del document

Número de DOGV
:   6962

Data del DOGV
:   11-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1140


Organisme emissor
:   Notaria de Luis Aparicio Marbán

Tipus de document
:   Subhasta

Subhasta d'un bé immoble a Xàbia. [2013/1140]  
Luis Aparicio Marbán, notari de l'Il·lustre Col·legi de València, amb residència a Xàbia, faig saber:  
Que en la meua notària, sítia en l'avinguda del Pla, núm. 126, 1r-14 de Xàbia, es tramita venda extrajudicial, conforme a l'art. 129 de la Llei Hipotecària, de la següent finca hipotecada:  
Urbana. Cinquanta. Vivenda en planta segona, tipus B, assenyalada amb el número nou de porta del bloc V. Es distribuïx en un corredor, menjador, cuina, dos dormitoris, dos banys i terrasses exteriors. La superfície útil de la vivenda és de noranta metres i quinze decímetres quadrats, i la construïda amb terrassa és de noranta-sis metres i seixanta-huit decímetres quadrats.  
Confronta: al front, amb el replanell del bloc, patis de llums i vivenda dúplex del tipus F d'esta mateixa planta; per la dreta entrant i esquerra, zones enjardinades del bloc de què forma part, i al fons, amb una vivenda del tipus B del bloc IV.  
Quota. Té assignada una quota valor en relació amb el total de l'edifici de què forma part d'un enter i deu centèsimes per cent (1,10 %).  
  
Forma part d'un conjunt residencial a Xàbia, amb fatxada principal a la Via Augusta, número 32.  
Inscripció. Inscrita en el Registre de la Propietat de Xàbia, al tom 1957, llibre 768 de l'Ajuntament de Xàbia, foli 13, finca número 43764, inscripció 1a.  
En ser procedent la subhasta de les finques, es fan saber les seues condicions:  
Tindrà lloc en la meua notària. La primera subhasta, el tretze de març de dos mil tretze, a les 10.00 hores, i el tipus base serà de dos-cents cinquanta-cinc mil vint-i-quatre euros amb vint-i-quatre cèntims d'euro (255.024,24 €); si no hi haguera postor o si resultara fallida, la segona subhasta, el vint-i-quatre d'abril de dos mil tretze, a les 10.00 hores, el tipus de les quals serà el 75 per 100 de la primera; en els mateixos casos, la tercera subhasta, el quatre de juny de dos mil tretze, a les 10.00 hores, sense subjecció a tipus, i si hi haguera pluralitat de millores en la tercera subhasta, la licitació entre millorants i millor postor el tretze de juny de dos mil tretze, a les 10.00 hores.  
La documentació i el certificat del Registre a què es referixen els articles 236 a) i 236 b) del Reglament Hipotecari poden consultar-se en la notària, de dilluns a divendres, de 09.00 a 13.00 hores. S'entendrà que tot licitador accepta com a vàlida la situació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notària, una quantitat equivalent al 30 per cent del tipus que corresponga en la primera i la segona subhasta i en la tercera, un 20 per cent del tipus de la segona, mitjançant xec bancari a nom del notari. Hi podran fer-se postures per escrit en plec tancat, acompanyant el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor del mateix o d'un creditor posterior podrà fer-se a qualitat de cedir a un tercer.  
  
  
Xàbia, 25 de gener de 2013.- El notari: Luis Aparicio Marbán.